KOMISSION ASETUS (ETY) N:o 3593/89,
annettu 30 päivänä marraskuuta 1989,
hedelmä- ja vihannesalalla ostohintoihin sovellettavista mukautuskertoimista annetun asetuksen (ETY) N:o 3587/86 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1119/89(2), ja erityisesti sen 16 artiklan 4 kohdan,
sekä katsoo, että
komission asetuksessa (ETY) N:o 3587/86(3), sellaisena kuin se on viimeksi muutettuna asetuksella (ETY) N:o 1822/89(4), vahvistetaan mukautuskertoimet niiden hintojen laskemiseksi, joilla ostetaan tuotteita, joilla on erilaiset ominaisuudet kuin perus- ja ostohinnan vahvistamisessa käytetyillä tuotteilla,
Empire-lajikkeen viljelyominaisuuksista kerätyt tiedot antavat aiheen päätellä, että kyse ei ole suurihedelmäisestä omenalajikkeesta; sitrushedelmien, omenien ja päärynöiden laatuvaatimuksista sekä asetuksen N:o 58 muuttamisesta 10 päivänä huhtikuuta 1989 annetussa komission asetuksessa (ETY) N:o 920/89(5), sellaisena kuin se on muutettuna asetuksella (ETY) N:o 3375/89(6), vahvistetaan tämä uusi luokitus; tämän vuoksi on syytä poistaa kyseinen lajike asetuksen (ETY) N:o 3587/86 liitteessä X olevasta luettelosta, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3587/86 seuraavasti:
- Poistetaan liitteessä X "omenat" olevasta "luettelosta suurihedelmäisistä syötäväksi tarkoitetuista omenalajikkeista" Empire-lajike.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä marraskuuta 1989.